**La Londra**

*Advas*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La Londra

În țara denumită Englitera

Unde într-una plouă and everything is wet

Acolo niciodată un tânăr baronet

Nu-și uită la plecare iubita sau umbrela.

Acolo totu-i putred și veșnic desuet

Părinții și copiii își cheltuie averea

Se practică umorul, se prețuie tăcerea

Iar vremea se discută chiar și în Parlament.

La Londra, pe Tamisa, bandiții se înfruntă

În limitele legii, dar totuși nemilos

Din când în când scandaluri și crime se întâmplă

Dar care se rezolvă în mod politicos.

La Londra, unde lordul cu calul se confundă

Având ovalul feței la fel de curios!